Stellingwerfsk

Dät Stellingwerfske (Stellingwarfs, wäästfräisk uk Oertsjongersk naamd) is n läichsaksisken Dialekt, die der boald wäd in dän grootste Deel fon do Meenten Aast- un Weststellingwerf (touhoope do Stellingwerve), Steenwijkerlound un n litjen anlääsendenden Deel fon Drenthe. Uutnoamen sunt do Täärpe Haulerwijk un Waskemeer (bee Ooststellingwerf), wier Wäästfräisk boald wäd, un dät Gestrich uum dät Täärp Noordwolde tou, wier sik unner Ienfloud fon do Feenkolonie ne oaine Sproake äntwikkeld häd. Do Stellingwerve sunt n Gebiet in Wäästfräislound wier siet oolden Tieden neen Fräisk boald wäd. Dät Skeed twiske Stellingwerfsk un Fräisk Gebiet wäd markierd fon ju Äi die Kuunder [küünder], die der ap Wäästfräisk Tsjonger hat. Die wäästfräiske Noome Uurtsjongersk foar dät Stellingwerfske kumt deerhäär.

 Stellingwerfske Bouke 
Ju Biebeluursättenge in dät Stellingwerfske waas ap n 12. Moai 2010 ärskienen.Websiede Ensafuorthinne uur ju stellingwerver Biebel

Dät Stellingwerfsk Woudebouk (Stellingwerfsk-Niederloundsk) bestoant uut fjauer Beende mäd uungefeer 70.000 bit 80.000 Woude. 
2005 ärskeenen n   Hondwoudebouk Stellingwerfsk-Niederloundsk un ne Woudelieste Niederloundsk-Stellingwerfsk.

N gjucht bekoanden Dialektskrieuwer is Johan Veenstra. Hie häd Bouke in dät Stellingwerfske skrieuwen un sien maast ferkoopede Bouk Een brogge van glas is in dät Wäästfräiske uursät wuuden.

 Stellingwerfsken Pop-Soang 
Do lääste Jiere häd sik Pop-Soang in dät Stellingwerfske äntwikkeld.
Dät lapt ju fon tradionelle Donsmusik as
 De Muiters 
bit Soang mäd n Striek-Ensemble as fon
 Carolien Hunneman

 Spreekerantaal 
Wofuul Stellingwerfsk, Wäästfräisk un Niederloundisk in do bee Meenten boald wäide, is unnersoacht wuuden in n Quick-Scan fon ju Provinz Fryslân in do Jiere 2007 un 2011. Do Resultoate sunt so:
Resultoate Quick-Scan 2007HuussproakeWaäststellingwerfAaststellingwerfStellingwerfsk29%12%Fräisk18%41%Niederloundisk53%47%
Resultoate Quick-Scan 2011HuussproakeWaäststellingwerfAaststellingwerfStellingwerfsk22%11%Fräisk22%39%Niederloundisk56%50%

Minner as 5 % fon dät Jungfoulk boalt Stellingwerfsk.

Sjuch uk
 Dialekte in Fryslân

Externe Ferbiendengen
Stichting Stellingwarver Schrieversronte
Stichting Stellingwerfs Eigen (mäd t.B. Biebeluursättenge)
  Hondwoudebouk Stellingwerfsk-Niederloundsk

Kategorie:Sproaken